Cronicile lui Magnus Bane

Maureen Johnson

**Cronicile lui Magnus Bane** este un spin-off de la *Cronicile Vânătorilor de Umbre* de Cassandra Clare în colaborare cu Sarah Rees Breenan şi Maureen Johnson.

## Descrierea cărţii

Nu e ușor să fii Magnus Bane. Ca magician, este adeseori chemat să rezolve probleme altora. Viața lui a fost lungă și iubirile numeroase. Iar Magnus are întotdeauna grijă să se afle în locul potrivit la momentul potrivit – sau poate nepotrivit.

Revoluția franceză, era prohibiției, marea pană de curent din New York City, prima mare bătălie între Valentine și Institutul din New York...Magnus s-a aflat de fiecare dată acolo și de obicei în miezul acțiunii. Dar să o scoată pe Maria Antoaneta din Franța nu e nimic față de iubirea lui pentru vampirul Camille Belcourt – sau prima întâlnire cu Alec Lightwood.

Deși povestea lui Magnus e departe de a se fi încheiat, toate aceste istorioare aruncă puțină lumină asupra firii sale adeseori enigmatice. Ce se întâmplă când un magician nemuritor își pierde mințile? Sunt toți membrii familiei Herondale la fel de imprevizibili ca Will? (Răspunsul este: da)

Ce s-a întâmplat de fapt la Hotelul Dumort?

Cum a devenit vampir Raphael Santiago? Ce îi cumperi iubitului tău vânător de umbre cu care nu ieși în mod oficial? Și de ce a fost Magnus alungat din Peru?

Magnus nu va putea niciodată să-și spună toate poveștile sale. Nimeni nu-l va crede. Dar aveți aici unsprezece povestiri care vă pot ajuta să-l înțelegeți mai bine – și despre care își dorește probabil să nu se afle niciodată.

## Viziunea mea

Cronicile lui Bane este o carte atât de preţioasă pentru mine, încât o clasez în categoria "Deep in my soul". Citind-o, am ajuns la un alt nivel al înţelegerii lui Magnus şi descoperirea unor laturi mai mult sau mai puţin plăcute. Modul de scriere este puţin diferit de celelalte serii, unde Cassandra Clare a fost singura autoare, dar nu a fost un detaliu deranjant. Ci pot spune că naratorul a avut multe poante şi am râs.
Mai multe nu pot spune, fiindcă aş strica suspansul, dar vă las câteva hint-uri despre ce este vorba.
Aşadar, să începem.
Cartea conţine unsprezece povestiri, momente, din viaţa lui Magnus, iar prima începe încă din anu 1791, în Peru. Fiecare capitol vorbeşte despre o perioadă, cum ar fi şi un episod din viaţa reginei Antoanetta. Capitolele sunt progresive din punct de vedere cronologic, ajungând şi în prezent (acesta însemnând legăturile cu Institutul din New York, incluzându-i pe copiii Lightwood), cum ar fi prima întâlnire romantică cu Alec Lightwood.
Tot aici aflăm şi care a fost relaţia dintre Magnus şi Raphael Santiago, trăim un episod din perioada Cercului, grup condus de Valentine Morgenstern, dar şi cum Clary este adusă de Jocelyn pentru o vrajă.\*
Totuşi, chiar dacă autorii ne aduc la suprafaţă câteva aspecte din viaţa Marelui Vrăjitor din Brooklyn, există o întrebare la care nu am primit încă răspunsul: **De ce a fost Magnus Bane izgonit din Peru?**
**Lectură plăcută!**

* Mai multe detalii despre acest aspect găsiţi în Oraşul Oaselor

## Notă

* Notă: 5/5⭐️
* Personaje favorite: Magnus Bane şi Edmund Herondale

* + Cartea se poate comanda de pe siteul Editurii Corint, elefant.ro, Libris, etc.